Перестройка йолайеллачул тӀаьхьа 1980-гӀа шерашна йуккъехь ССРС дукхаха республикашкахь (царна йукъахь Нохч-ГӀалгӀайчохь а) жигара бевлира къаьмнийн боламаш. 1990 шеран ноябрехь Соьлжа-ГӀалин циркан гӀишлон чохь дӀабаьхьира Хьалхара Нохчийн Къоман Гулам, цигахь хаьржира Нохчийн къоман дерригкъоман конгрессан (НКъДК) Кхочушдаран комитет. НКъДК Ӏалашо йара Нохчийчоь РСФСР йукъара хьов, амма ССРС йукъара а арайаккхар. Цуьнан коьртехь вара советийн ТӀеман-ХӀаваан ницкъийн инарла-майор Дудаев Жовхар. НКъДК а, коьртехь Завгаев Докка волу НГӀАССР официалан Ӏедалшна йукъахь дов доладелира. 1991 шеран 8 июнехь НКъДКас кхайкхадо НГӀАССР Лакхара Кхеташо йожор а, маьрша  Нохчийн Республика (Нохчи-чоь) (НРН) йиллар а. Республикехь факт хилла ши Ӏедал хӀоьттира.